钦定古今图书集成/明伦汇编/闺媛典/第054卷 > 高九州妻要辛女
## 钦定古今图书集成/明伦汇编/闺媛典/第054卷 > 高九州妻要辛女

按《顺德府志要》：辛女年十六适高九州，九载恪守妇
道。州病，每夜焚香祝天求代。病危，嘱氏曰：“尔勿我负。
州亡，氏抱幼女闭门自缢，家人救解，哭泣三年不除
服。姑以其年少无子，常劝改适。富人赵源慕氏贤，求
之，舅姑许焉。卜日将娶，氏夜自缢死，年二十八。时方
暖，是夜忽降严霜，草木多死，水结成冰。”